# Subaru skifter gear i Danmark

### Alle Subaru forhandlere slår dørene op i weekenden 21.-22. marts, hvor de præsenterer en lang række nyheder. Mærket er klar til at skifte gear og har store ambitioner for 2015.

”Subaru er et bilmærke med enormt potentiale, og vi oplever for tiden markant fremgang i for eksempel Sverige og ikke mindst USA, hvor vi solgte over en halv million biler sidste år,” fortæller den danske salgsdirektør for Subaru Nordic, Niels Thaning. ”Derfor har vi store ambitioner på det danske marked, hvor der er rekrutteret en række nye forhandlere.”

Hele forhandlernettet inviterer til premiere på den nye Subaru Outback i weekenden 21.-22. marts. Samtidig præsenterer forhandlerne topsælgeren Forester, der nu fås med automatgear til dieselmotoren, ligesom Østrigs turistorganisation har udlovet store oplevelsespræmier.

### Outback har fået to nye ”øjne”

Subaru er kendt som bilen til de aktive, der påskønner kombinationen af firehjulstræk og luksuriøs kørsel. Subaru har også været pioner inden for sikkerhed, og den nye Outback leveres som standard med EyeSight-sikkerhedssystemet.

”To kameraer registrerer alt foran bilen, så den automatisk holder sikker afstand til dem foran. Hvis der er risiko for kollision, bliver bilen automatisk bremset ned til stop fra en hastighed på 50-55 km/t. Det er et stort plus for sikkerheden, og Subaru har perfektioneret systemet,” fastslår Niels Thaning.

### Gevinster til de eventyrlystne

Det er ikke mindst blandt friluftsfolket, at Subaru har sine faste tilhængere. De vil nyde, at Forester nu kan fås med kombinationen af dieselmotor og det unikke CVT-automatgear. Og mon ikke de også vil gå efter en ekstra gevinst, når Østrigs Turistbureau udlover præmier.

Salgsdirektør Niels Thaning: ”Der er ferieophold i Østrig på højkant, og det er jo et land, der som skabt til firehjulstræk. Derudover udlodder vores forhandlere gavekort til Friluftsland, ligesom de byder på lidt godt at spise og drikke af Østrigske specialiteter. Der bliver masser at komme efter i weekenden den 21.-22. marts!”

Læs mere om nyhederne på **subaru.dk**